Hanns Bolz
Hanns Bolz (født 22. januar 1885 i Aachen; død 4. juli 1918 i München) var en tysk maler, billedhugger og illustrator. Hans arbejder henregnes til ekspressionismen og kubofuturismen.

Efter at have studeret i Aachen og Köln gik Bolz 1905-08 på 'Kunstakademie Düsseldorf', hvorefter han opholdt sig tre år i Paris. Han foretog også studierejser til Madrid, London, Venedig og Oslo. Bolz blev indkaldt til 1. verdenskrig, hvor han blev gasforgiftet og delvis blind. Han døde 1918 på 'Kuranstalt Neuwittelsbach' i München som følge af sine krigsskader.

Kun en lille del af Bolz' kunstneriske arbejde har overlevet, da han i sit testamente krævede ødelæggelse af alle værker. Nogle blev dog reddet af hans venner og vist på en mindeudstilling i 1922.

Referencer

Eksterne henvisninger

 Hanns Bolz hos Artnet.com med 49 værker
 Kort biografi hos Freepage.de
 Længere biografi hos Kettererkunst.de (i forbindelse med omtale af portrættet af kunsthandleren Alfred Flechtheim)
 Udstillingsoversigt fra Freepage.de

Malere fra Tyskland
Personer fra Nordrhein-Westfalen